De populære Maestro-programmer på DR nærmer sig sin afslutning, men i morgen lørdag kl. 14 har man selv muligheden for at gå deltagerne i bedene og dirigere Aalborg Symfoniorkester til en gratis koncert i Symfonien. Med til koncerten er både Maestro-dommer Michael Bojesen og finaledeltageren Mille Lehfeldt. - Jeg glæder mig rigtig meget til koncerten, og jeg synes, det er vidunderligt, at være med til koncerter som denne, hvor man bryder den traditionelle koncertform op og lader publikum tage aktivt del i koncerten, fortæller Maestro-dommer Michael Bojesen.
Folk der går med en dirigent gemt i maven eller blot er nysgerrige efter, hvordan det føles at have et helt symfoniorkester, der følger éns mindste vink, har nu en oplagt mulighed for selv at gribe dirigentstokken og få en enestående oplevelse, når Aalborg Symfoniorkester byder indenfor til Maestro-koncert.